**Cylchlythyr Tymor yr Hydref – Rhagfyr 2019**

Annwyl Rieni,

**Llongyfarchiadau**

**Gala Nofio Urdd**

Llongyfarchiadau mawr i’r holl ddisgyblion fuodd yn cystadlu yng ngala nofio Cylch Hafren a Rhanbarth Maldwyn yn ystod mis Tachwedd. Mae’r ysgol wedi bod yn llwyddiannus tu hwnt eleni gyda phob nofiwr yng ngala nofio Rhanbarth yn ennill ac felly yn mynd ymlaen i’r Gala Nofio Cenedlaethol yng Nghaerdydd ar Ionawr 25ain. Da iawn chi a phob lwc!

Noah Oldfield 1af – Rhydd

Caitlin Turner 1af – Rhydd

Carys Davies Williams 1af – Broga

Lily Williams 1af – Pili-pala

Lucy Beamond 1af – Rhydd a Cefn

Cyfnewid Rhydd Tîm Merched 1af – Caitlin, Carys, Lily, Freya

Cyfnewid Amrywiol Tîm Merched 1af – Caitlin, Carys, Lily, Freya

Cyfnewid Amrywiol Tîm Bechgyn 1af – Noah, Jimmy, William, Seth

**Traws Gwlad Cae Hafren**

Llongyfarchiadau mawr i’r holl ddisgyblion fuodd yn cystadlu yng nghystadleuaeth traws gwlad ysgolion y clwstwr ar Ddydd Iau, Tachwedd 21ain yng Nghae Hafren, Llanidloes. Da iawn i bawb am gymryd rhan!

Canlyniadau:

|  |  |  |
| --- | --- | --- |
| Tess Lenaerts | Derbyn | 3ydd |
| Maisie Morgan | Blwyddyn 1 | 1af |
| Nansi Hughes | Blwyddyn 1  | 3ydd |
| Mila Morgan | Blwyddyn 3 | 2il  |
| Seth Higgs | Blwyddyn 3  | 2il  |
| Freya Lamp | Blwyddyn 4 | 1af |
| Llywelyn Turner | Blwyddyn 4  | 1af  |
| Noah Oldfield | Blwyddyn 4 | 3ydd |

**Gymnasteg ‘Novice’**

Aeth dau dîm gymnasteg i Gaerdydd i gystadlu yng nghystadleuaeth gymnasteg ‘Novice’ ar y 6ed o Ragfyr. Llongyfarchiadau i dîm cymysg o dan 9 oed sef Bethan, Freya, Llywelyn, Hannah a Seth am gyrraedd y drydydd safle ac i dîm cymysg o dan 11 oed sef Haf, Seren, Ffion, Sophie, Molly ac Angus am ddod yn fuddugol! Pencampwyr Cymru – da iawn chi gyd!

**Diolchiadau**

**Plant Mewn Angen**

Diolch i’r holl ddisgyblion a staff ddaeth i’r ysgol yn gwisgo pyjamas ar gyfer diwrnod Plant Mewn Angen. Diolch hefyd i Gyngor ysgol am drefnu prynhawn o weithgareddau fel addurno bisged, peintio Pudsey. Pawb wedi mwynhau’r diwrnod a roedd yr ysgol wedi casglu £130.20 at yr achos da.

**Cardiau Nadolig ‘Cauliflower’**

Diolch i bawb a prynodd cardiau / eitemau gan ‘Cauliflower Cards’ unwiath eto eleni. Mae’r ysgol wedi elwa £172 i gronfa’r ysgol.

**Bags2School**

Casglwyd nifer fawr o fagiau o hen ddillad ar gyfer Bags2School felly diolch i bawb a gefnogodd yr ymgyrch. Gwnaethom £222.80 tuag at gronfa’r ysgol.

**Bocsys Esgidiau ‘Operation Christmas Child’**

Diolch yn fawr iawn i’r deuddeg disgybl a gyfranodd bocs esgidiau yn llawn anrhegion i’r elusen. Da iawn chi.

**Ffair Nadolig**

Diolch i bawb a gefnogodd ein Ffair Nadolig ar Dachwedd 29ain. Roedd yna nifer o stondinau gwahanol a braf oedd gweld Siôn Corn yn ymweld â ni! Gwnaethom £196 o elw at gronfa’r ysgol.

**Goleuadau Nadolig Trefeglwys a Stori’r Geni**

Diolch i bawb a ymunodd â ni ar gyfer digwyddiad cymunedol ar nos Sul, Rhagfyr 1af. Roedd hi’n noson arbennig a’r disgyblion wedi perfformio ac ymddwyn yn wych. Bydd yr ysgol yn derbyn cyfraniad o’r casgliad. Diolch yn fawr.

**Sioe Ffasiwn**

Diolch i bawb a ymunodd â Blwyddyn 5 a 6 o ddosbarth Mrs G Owen yn ei Sioe Ffasiwn ar nos Fercher, Rhagfyr 4ydd. Roedd hi’n noson lwyddiannus ac yn braf gweld Blwyddyn 5 a 6 yn cynnal digwyddiad oedd wedi trefnu ganddyn nhw. Roedd y dillad roedden nhw wedi dylunio a chreu yn wych! Da iawn chi! Diolch i bawb oedd wedi helpu.

**Gymnasteg**

Hoffai’r ysgol estyn diolch unwaith eto i Tricia Turner am hyfforddi ein timau gymnasteg ar gyfer y rownd derfynol o’r gystadleuaeth ‘NOVICE Gymnastics’ yng Nghaerdydd ar y 6ed o Ragfyr. Diolch yn fawr.

**Bingo Nadolig**

Diolch yn fawr iawn i Ffrindiau YDT am drefnu ‘Bingo Nadolig’ unwaith eto eleni ar Nos Iau, Rhagfyr 19eg am 6:30yh. Mae hi’n sicr o fod yn noson lwyddiannus gyda’r holl elw yn mynd tuag at yr ysgol. Diolch hefyd i bawb sydd yn bwriadu cefnogi’r digwyddiad.

**Teithiau**

**Taith Llundain**

Cawsom daith lwyddiannus unwaith eto i Lundain ar Dachwedd 21ain / 22ain gyda ddisgblion Blwyddyn 5 a 6. Pawb wedi mwynhau ac ymddwyn yn aeddfed wrth i ni ymweld a’r ‘National History Museum’, ‘London Eye’, taith gerdded dywys o gwmpas y ddinas, gweld sioe ‘Wicked’ a bwyta allan yn ‘Pizza Hut’! Da iawn i bawb a ddaeth ar y daith ac i’r staff am fynd a nhw.

**Diwrnod Her Codio DVLA**

Roedd ein Dewiniaid Digidol Blwyddyn 5 a 6 wedi rhoi cynnig ar gystadleuaeth codio ac felly yn rhan o hyn aethom nhw am y diwrnod i Abertawe. Cafodd y criw llawer o hwyl gyda chodwyr eraill o Gymru yn gwneud gweithgareddau a chymryd rhan mewn pleidlais i ethol yr enillwyr.

**Sioe Cyw**

Fuodd disgyblion y Cyfnod Sylfaen i Sioe Nadolig Cyw yn Aberystwyth ar Ddydd Mercher, Rhagfyr 4ydd. Cafodd y disgyblion llawer iawn o hwyl gyda chymeriadau Cyw fel Ben-Dant a Heini.

**Cyfraniadau costau**

Gofynnwn yn garedig i chi sicrhau eich bod chi wedi talu am unrhyw deithiau cyn ddyddiad y daith. Mae nifer fawr o ddisgyblion heb dalu am draws gwlad Cae Hafren (£2 y disgybl). Diolch.

**Staffio**

Rydym yn ffarwelio â Miss Rebekah Owen ar ôl 10 mlynedd yn gweithio fel athrawes dosbarth yma yn Ysgol Dyffryn Trannon ar ddiwedd y tymor hwn. Rydym yn ddiolchgar iawn i Miss Owen am ei gwaith caled ac ymroddiad i’r ysgol dros y blynyddoedd a bydd na golled mawr ar ei hôl. Rydym yn dymuno pob hapusrwydd a dymuniad da i Miss Owen yn y dyfodol.

Mae’r Corff Llywodraethol wedi apwyntio Mrs Sara Parry Morgans fel athrawes dosbarth Blwyddyn 1 a 2 yn y Ffrwd Gymraeg o Ddydd Llun i Ddydd Iau ac yna Miss Leanne Jones ar Ddydd Gwener. Bydd Mrs Parry-Morgans a Miss Jones yn cychwyn yn yr ysgol ym mis Ionawr hyd at ddiwedd tymor yr haf 2020. Rydym yn gobeithio bydd y ddwy yn mwynhau eu swyddi newydd yma yn Ysgol Dyffryn Trannon.

**Dyddiadau pwysig:**

Gwyliau Nadolig: Rhagfyr 23ain – Ionawr 3ydd

Ionawr 6ed – Hyfforddiant Mewn Swydd (Diwrnod di-ddisgybl)

Ionawr 7fed – Ysgol ar agor i ddisgyblion

Ionawr 31ain – Tîm athletau dan do Blwyddyn 3 – 6, Canolfan Hamdden Maldwyn

Chwefror 12fed – Timau Traws Gwlad Blwyddyn 3 – 6, Parc Dolerw, Y Drenewydd

Hanner Tymor: Chwefror 17eg – Chwefror 21ain

Os oes gennych unrhyw gwestiynau neu ymholiadau, mae croeso i chi gysylltu â'r ysgol.

Hoffwn i gymryd y cyfle hwn i ddiolch i chi am eich cefnogaeth barhaus yn ystod y tymor a dymuno

Nadolig Llawen a Blwyddyn Newydd Dda i chi gyd.

Diolch yn fawr.

Mrs S Richards